24.2.2022
SL
Uradni list Evropske unije
L 45/1469 KOMISIJA PILOTNI PROJEKTI
POGLAVJE PP 07 — VLAGANJE V LJUDI, SOCIALNO KOHEZIJO IN VREDNOTE (nadaljevanje) PP 07 22
(nadaljevanje)
PP 07 22 01
(nadaljevanje) Opombe Evropska kulturna dediščina v vsej njeni raznolikosti ima za evropske državljane in njihove skupnosti ter življenjsko okolje, tako mestno kot podeželsko, veliko vrednost z več vidikov.
Kot taka je ključna za prihodnost Evrope, saj povezuje našo preteklost, sedanjost in prihodnost, tako da združuje ljudi, tudi mlade, ne glede na meje, kulture in generacije ter krepi občutek ponosa in pripadnosti (tako na lokalni kot evropski ravni).
Spodbuja tudi socialno kohezijo in vključevanje ter prispeva k trajnostnemu razvoju, zlasti s ključno vlogo pri podnebnih ukrepih ter zeleni in digitalni preobrazbi našega načina življenja.
Uspešno evropsko leto kulturne dediščine 2018 je z doslej največjo mobilizacijo akterjev na področju dediščine, tako javnih kot tudi zasebnih, na vseh ravneh in po vsej celini, vključno z državami kandidatkami, jasno pokazalo potencial kulturne dediščine za ozaveščanje državljanov o evropskem projektu, ki temelji na skupni zgodovini in vrednotah, zlasti med mlajšimi generacijami, in za sodelovanje v njem.
Cilj pilotnega projekta je ustrezno in učinkovito ohraniti zapuščino evropskega leta kulturne dediščine 2018, tako da se podpre vzpostavitev vozlišča evropske dediščine kot samostojne platforme za promocijo in znanje, ki bo združevala vse deležnike na področju dediščine.
Vozlišče bo delovalo pod okriljem strokovne skupine za kulturno dediščino pri Komisiji, da se zagotovi usklajeno ukrepanje s Komisijo (GD EAC) ter s tem stalen in okrepljen dialog med vsemi institucijami Unije in deležniki ter njihovo ukrepanje.
Prav tako bo vozlišče okrepilo sodelovanje državljanov (zlasti mladih) na področju evropske kulturne dediščine.
To bodo dosegli z vključevanjem mladih v vse dejavnosti platforme.
S področjem dediščine se ukvarjajo številni in raznoliki deležniki, vendar delujejo razdrobljeno, zato je potrebno boljše usklajevanje.
Stalno in dinamično vozlišče, ki bi na prožen in stroškovno učinkovit način stalno spodbujalo sinergije med različnimi projekti (od katerih se jih veliko financira iz programov Unije), različnimi političnimi programi Unije, ki imajo neposreden ali posreden vpliv na kulturno dediščino, ter različnimi pobudami, povezanimi z dediščino, in najboljšimi praksami, ki so jih razvili akterji na področju dediščine na vseh ravneh upravljanja (lokalni, regionalni, nacionalni, evropski in mednarodni), bi tako prineslo velike koristi vsem.
Takšno vozlišče bo služilo interesom in odražati pomisleke celotnega ekosistema kulturne dediščine, ki obsega materialno, nematerialno in digitalno kulturno dediščino, hkrati pa ustvarjalo sinergije z vsemi drugimi ustreznimi področji politike, kot so okolje, podnebni ukrepi, razvoj mest in podeželja, raziskave, inovacije, izobraževanje in zunanji odnosi.
Glavni cilj take platforme bo združiti glasove, sile in vire – tako javne kot zasebne – v korist celostnega in integriranega pristopa k politikam na področju kulturne dediščine na vseh ravneh, zlasti na ravni Unije, ter zagotoviti, da vse ustrezne politike in prednostne naloge na ravni Unije ter nacionalni ravni ustrezno vključujejo razsežnost kulturne dediščine.
Pri tem je treba spoštovati medsektorske prednostne naloge: — vključenost, raznolikost in enakost, zlasti z osredotočanjem na mlade z organizacijo komunikacijskih kampanj, projektov za vključevanje in opolnomočenje ter priložnostmi za usposabljanje; — zelena preobrazba in boj proti podnebnim spremembam, zlasti z mobilizacijo deležnikov s področja kulturne dediščine, da se posvetijo najbolj pereči temi podnebnih sprememb in kulturne dediščine, tako v smislu grožnje kulturni dediščini kot v smislu priložnosti za razvoj prilagoditvenih in blažilnih ukrepov.